b'\n_START_ARTICLE_\nTribu reconeguda estatalment\n_START_PARAGRAPH_\nTribu reconeguda estalment \xc3\xa9s la tribu d\'amerindis dels Estats Units i grups patrimonials que han estat reconeguts per estats individuals amb finalitats internes del govern. El reconeixement de l\'Estat confereix beneficis limitats sota la llei federal i no \xc3\xa9s el mateix que el reconeixement federal, que \xc3\xa9s el reconeixement d\'una tribu com a naci\xc3\xb3 sobirana pel govern federal. No obstant aix\xc3\xb2, en alguns estats, el reconeixement de l\'Estat ha ofert algun tipus de protecci\xc3\xb3 a l\'autonomia de les tribus no reconegudes pel govern federal. Per exemple, a Connecticut, la llei estatal protegeix les reserves i ofereix drets d\'autogovern limitat a les tribus reconegudes per l\'Estat.\n_START_SECTION_\nDescripci\xc3\xb3\n_START_PARAGRAPH_\nLa Constituci\xc3\xb3 dels Estats Units, segons interpretaci\xc3\xb3 del Tribunal Suprem, d\xc3\xb3na la m\xc3\xa0xima autoritat pel que fa als assumptes que afecten a les tribus ind\xc3\xadgenes al Congr\xc3\xa9s dels Estats Units. No obstant aix\xc3\xb2, uns 20 estats han reconegut tribus natives nord-americanes fora dels processos federals. En general, la legislatura estatal o els organismes estatals involucrats en els assumptes culturals americans o nadius fan el reconeixement formal Tres estats han desenvolupat  processos formals mitjan\xc3\xa7ant els quals els grups de nadius americans poden ser reconeguts per l\'estat, per\xc3\xb2 que encara no n\'han reconegut cap grup._NEWLINE_En llenguatge jur\xc3\xaddic, una tribu amer\xc3\xadndia \xc3\xa9s un grup de nadius americans amb autoritat d\'autogovern. De les tribus reconegudes pels estats que reconeixen tribus, algunes tribus han sol\xc2\xb7licitat i se\'ls ha negat el reconeixement federal. _NEWLINE_Sota la Indian Arts and Crafts Act of 1990 dels Estats Units els membres de les tribus reconegudes estatalment estan autoritzades a exhibir artistes identificats com a nadius americans, igual que els membres de les tribus reconegudes federalment.\n_START_SECTION_\nLlista de tribus reconegudes estatalment\n_START_PARAGRAPH_\nLa seg\xc3\xbcent \xc3\xa9s una llista de les tribus reconegudes per diversos estats, per\xc3\xb2 no per la Bureau of Indian Affairs. S\'ha assenyalat les tribus que se\'ls ha negat el reconeixement federal; moltes continuen treballant per obtenir aquest reconeixement\n_START_SECTION_\nCalif\xc3\xb2rnia\n_START_PARAGRAPH_\nCalif\xc3\xb2rnia no t\xc3\xa9 una pol\xc3\xadtica formal pel que fa al reconeixement de tribus per l\'Estat. Algunes tribus han trobat els legisladors afins per patrocinar Assembly Joint Resolutions per instar el president a recon\xc3\xa8ixer la seva condici\xc3\xb3 de tribus. No hi ha beneficis associats de tal reconeixement.\n_START_SECTION_\nTennessee\n_START_PARAGRAPH_\nLa "Naci\xc3\xb3 Cherokee Etowah" fou reconeguda "com a naci\xc3\xb3 de gent" per Proclamaci\xc3\xb3 del Governador Ray Blanton el 25 de maig de 1978. El reconeixement del grup tribal va ser rebutjat en un dictamen jur\xc3\xaddic de l\'administraci\xc3\xb3 de 1991 per "abs\xc3\xa8ncia d\'autoritat legal" del governador per recon\xc3\xa8ixer certs nadius americans com "naci\xc3\xb3 de gent"._NEWLINE_El Codi de Tennessee autoritza al set membres de la Comissi\xc3\xb3 d\'Afers Indis de Tennessee de 1983 al 2000 i de 2003 al 2010, per "establir els procediments oportuns per al reconeixement legal per part de l\'Estat de les tribus, nacions, grups, comunitats o individus no reconegudes actualment i per establir-ne el reconeixement oficial estatal per la comissi\xc3\xb3."_NEWLINE_El 19 de juny de 2010, 11 dies abans del seu acabament, sis membres de la Comissi\xc3\xb3 d\'Afers Indis, quatre dels quals eren membres dels mateixos grups que busquen el reconeixement de la Comissi\xc3\xb3, van violar els seus procediments administratius, van adoptar una nova norma de procediment de reconeixement, i procediren a aprovar el reconeixement estatal dels sis grups. Tanmateix el fiscal general de Tennessee, com a advocat de la Comissi\xc3\xb3, determin\xc3\xa0 que la Comissi\xc3\xb3 va cometre 6 violacions de Llei de Reunions Obertes, de la Llei de Registres Oberts i de la Llei de Procediments Administratius Uniformes, i va declarar el reconeixement de juny "nul i sense efecte" el 3 de setembre de 2010.'